Tenzing–Hillary flyplass

Tenzing–Hillary flyplass, tidligere Lukla flyplass (IATA: LUA, ICAO: VNLK) er en liten flyplass ved byen Lukla i den østlige del av Nepal.
Flyplassen ble etablert i 1971 og er en av de høyest beliggende flyplasser i verden. Den ligger på 2 860 m. i Himalaya syd for Mount Everest på grensen til Tibet. Den er et populært utgangspunkt for fjellklatrere og tindebestigere som benytter flytransport til Lukla som innfartsvei til utforskning av Khumbu, Mount Everest-regionen og den omkringliggende Mount Everest nasjonalpark (nasjonalparken har status som UNESCO verdensarvliste).
Det er flere daglige flyforbindelser mellom Lukla lufthavn og Tribhuvan internasjonale lufthavn i Katmandu, men enhver flyforbindelse er basert på tilfredsstillende værforhold. Derfor foregår mange flyvninger tidlig på dagen før en eventuell dis legger seg over deler av området og før eventuell vind gjør landing og start i Lukla vanskelig. Antallet flyanløp varierer i forhold til årstiden og det aktuelle behov, men i høysesongen kan det være opp til omkring 50 daglige ankomster og avganger. Utenom høysesongen er antallet halvert.Landingsbanen er meget spesiell. Den er meget kort og bratt og ender i et stup omkring 700 m mot den nedenforliggende dal. Banelengden er 527 meter og rullebanen skråner med 12° slik at all landing må skje i motbakke og start nedover rullebanen. Det er bebyggelse kloss opptil rullebanen. Lufthavnen er derfor kun anvendelig for helikoptere samt fly med STOL-egenskaper, (som eksempelvis den populære 19 seters Twin Otter og Dornier 228). Landingsbanen er nå asfaltert efter at den gjennom en årrekke var en ganske hullet og steinete jordbane med enkelte gresstotter, men den betegnes fortsatt som en av verdens vanskeligste flyplasser å lande på eller starte fra.
Frem til 2008 het flyplassen Lukla lufthavn. Etter Edmund Hillarys død  11. januar 2008 bestemte  Nepals regjering at plassen skulle oppkalles etter de to første som besteg Mount Everest, nemlig sherpaen Tenzing Norgay og newzealenderen Edmund Hillary. Plassen heter nå Tenzing-Hillary lufthavn.


== Destinasjoner ==


== Ulykker og hendelser ==
15. oktober 1973 -  Royal Nepal Airlines DHC-6 Twin Otter 300 (9N-ABG) ble skadet og måtte avskrives etter landingsforsøk på Lukla. Tre passasjer og tre besetning slapp fra hendelsen uskadet.
9. juni 1991 Royal Nepal Airlines Twin Otter (9N-ABA), etter en flyvning fra  Katmandu, havarerte under landing på  Lukla etter en ustabil innflyvning i dårlig vær.Besetningen på tre og 14 passasjerer omkom.
25. mai 2004 -  Yeti Airlines Twin Otter (9N-AFD), under en flyvning fra Katmandu til Lukla, fløy i tett skydekke inn i en fjelltopp,  Lamjura Hill under innflyvning til Lukla. Den nepalske havarikommisjonen konkluderte med at kapteinen hadde fått feilaktig informasjoin om sin posisjon fra flykontrollen. Besetningen på tre omkom. Det var ingen passasjerer ombord.
1. oktober 2004 - Sita Air Dornier 228. Nesehjul brakk under landingen. Flyet skled av rullebanen som ble stengt i to dager .
30. juni 2005 - En Dornier Do 228 fra Gorkha Airlines skled av rullebanen under landing. Bare mindre skader på passasjerer og besetning.
8. oktober 2008 – Twin Otter fra Yeti Airlines havarerte under innflyvning og kom i brann. 18 passasjer og besetning omkom. Bare en av flyverne overlevde.
24. august 2010 - En  Dornier fra Agni Air styrtet ved Shikharpur under retur til Katmandu etter at dårlig vær hadde forhindret den fra å nå Tenzing-Hillary Airport. Alle 14 ombord omkom.


== Referanser ==


== Eksterne lenker ==
Landing at Lukla airport